|  |  |  |
| --- | --- | --- |
| **Asigurarea facultativă a locuințelor** | | Societate de Asigurare – Reasigurare |
| **Document de informare privind produsul de asigurare**  (cod: 822-01-08.04.3/PID Rev.0 din 01.10.2018) | |
|  | |
| **Societatea: Societate de Asigurare – Reasigurare**  **CITY INSURANCE S.A.** | **Produsul: MicroAsigurare pentru CASA TA** |
| Societate administrată în sistem dualist, cu sediul social în Str. Emanoil Porumbaru, nr. 93-95, parter, et.1, 2, 4 și 5, sector 1, Bucureşti, ROMÂNIA; Autorizată de Autoritatea de Supraveghere Financiară, RA-008/10.04.2003; CUI:10392742; Reg.Com.nr.J40/3150/1998; Capital social subscris şi vărsat: 93.284.350 LEI; Număr de înregistrare în Registrul de Evidenţă a Prelucrărilor de Date cu Caracter Personal: 4110; Cod LEI: 315700QDZXPVQVWE0S19 | |

|  |
| --- |
| Prin prezentul document, S.A-R City Insurance S.A. vă informează în mod obiectiv cu privire la principalele caracteristici ale produsului de asigurare deținut în portofoliu. Informațiile complete pre-contractuale și contractuale sunt furnizate în alte documente.  Prezentul document nu este configurat si personalizat pentru a răspunde nevoilor dvs. specifice. Pentru o informare exactă și completă, vă rugăm să citiți toate documentele în legătură cu produsul de asigurare. |
|  |
| **Despre ce tip de asigurare este vorba?**  Este vorba despre o asigurare facultativă de tip ”prim risc” destinată acoperirii daunelor produse locuințelor/anexelor gospodărești legate structural de locuința. |

|  |  |  |  |  |  |  |
| --- | --- | --- | --- | --- | --- | --- |
|  | | **Ce se asigură?**  Se asigură:   * Locuința: construcţie destinată locuirii permanente/ temporare (casă/vilă sau apartament în bloc/vilă), care este alcătuită din una/ mai multe camere cu destinaţie de locuinţă şi folosită în acest scop. În noțiunea de locuință sunt incluse și dependinţele, dotările, utilităţile şi amenajările interioare legate structural de construcţia cu destinaţie de locuinţă. * Anexele gospodărești asociate locuinței.   Se acordă despăgubiri pentru daune (distrugere, pierdere sau depreciere) produse bunurilor asigurate menționate în Poliță, în perioada de valabilitate a contractului de asigurare, de riscuri precum:   * incendiu, trăsnet, explozie, căderi de corpuri aeriene; * fenomene atmosferice (grindină, ploaie torențială, viitură, vijelie, avalanșă, greutatea stratului de zăpadă; uragan; tornadă); * apă de conductă și refulare;   Suma asigurată menționată în Poliță reprezintă valoarea pentru care se încheie asigurarea si este maximul răspunderii Asigurătorului în cazul producerii sau apariţiei unuia sau mai multor evenimente asigurate. |  | | **Ce nu se asigură?**  Nu pot fi asigurate:   * bunuri de tip ”conținut” indiferent de natura lor, situate în spațiile asigurate; * anexe gospodărești și dependințe nelegate structural de locuință; * locuințe construite înainte de 01.01.1931; * clădiri de patrimoniu, monumente istorice.   Nu se acordă despăgubiri pentru daune produse:   * de orice consecinţe ale războiului, războiului civil, revoltei, actelor paramilitare sau de terorism; * de influenţe ale exploziei atomice, radiaţiilor sau contaminării radioactive, poluare si/sau contaminare; * cu intenţie sau culpă gravă în producerea evenimentului de către Asigurat/Contractant/ Beneficiar; * de riscurile de dezastre naturale (cutremur de pământ, alunercare/prăbușire de teren; inundație); * la locuințe construite după 07.08.1991 pentru care nu există autorizaţie legală de construcţie emisă de organele în drept. | |
|  | |  | |
|  | | **Există restricții de acoperire?**  Acoperirea nu validează pentru daune:   * generate de evenimente produse în perioada de suspendare a contractului de asigurare; * produse clădirilor utilizate în scop lucrativ, construcțiilor în care se desfășoară activități comerciale, productive, industriale sau alt domeniu, precum și bunurile conținute în aceste clădiri . | |
|  | |  |  | |  | |
|  | **Unde beneficiez de asigurare?**   * Asigurarea este valabila la locaţia asigurată menționată în Poliță, pe teritoriul României. | | | | | |
|  |  | | | | | |
|  | **Ce obligații am?**  În cazul în care dvs. nu aveți încheiată în mod valabil o poliţă de asigurare obligatorie a locuinţei (PAD) ca o condiţie preliminară şi obligatorie încheierii poliţei facultative, Asigurătorul nu poate încheia o poliţă facultativă pentru asigurarea bunurilor dvs.  La începutul și pe durata derulării contractului de asigurare trebuie să:   * furnizați Asigurătorului informaţii complete, reale şi detaliate cu privire la condiţiile/împrejurările care influenţează riscul; * plătiți prima de asigurare în cuantumul şi la scadențele prevăzute în Poliță; * ne informați cu privire la orice modificare apărută în legătură cu adresa declarată sau orice modificări ale împrejurărilor esenţiale privind riscul asigurat; * întreţineţi bunurile asigurate în condiţii corespunzătoare în conformitate cu dispoziţiile legale şi/sau recomandările producătorului, în scopul prevenirii producerii sau apariţiei oricărui eveniment asigurat;   În cazul producerii unui eveniment trebuie să:   * ne înştiinţaţi imediat şi şă luaţi toate măsurile rezonabile pentru limitarea daunelor; * depuneți la Asigurător documentele întocmite de către toate autorităţile care au cercetat evenimentul; * luați măsuri pentru paza, salvarea și prevenirea degradărilor ulterioare ale bunului asigurat afectat de eveniment; * participați/cooperați, la solicitarea Asigurătorului, la eventualele investigaţii şi/sau expertize în legătură cu dauna produsă. | | | | | |
|  | | | | | | |
|  | **Când și cum plătesc?**  Prima de asigurare se plătește integral, la emiterea Politei, în lei, euro sau usd, prin virament bancar sau în numerar. | | | | | |
|  | | | | | | |
|  | **Când începe și când încetează acoperirea?**  Perioada de asigurare a contractului de asigurare este cea menţionată în Poliţă. Acoperirea (răspunderea asigurătorulu) începe din prima zi din perioada de asigurare înscrisă în Poliță și încetează la ora 24,00 a ultimei zile de valabilitate înscrisă în Poliță.  Răspunderea asigurătorului poate înceta și anterior acestei date, în situații de genul: (i)ca urmare a imposibilităţii producerii riscurilor asigurate, dispariţiei bunurilor asigurate din alte cauze decât cele acoperite prin contractul de asigurare sau dispariţiei interesului asigurat; (ii) prin acordul părților; (iii) prin epuizarea sumei asigurate; (iv) dacă s-a produs o daună totală, stabilită conform evaluării Asigurătorului; (v) prin reziliere; (vi) prin denunțare unilaterală; (vii)prin declararea nulității contractului de asigurare.  Începerea acoperirii este condiţionată de plata primei de asigurare integrală. | | | | | |
|  |  | | |  | |  |
|  | **Cum pot să reziliez contractul?**  **Potrivit Codului Civil,** aveți dreptul să denunţați unilateral contractul de asigurare, cu o notificare prealabilă transmisă Asigurătorului în acest sens, contractulul de asigurare încetandu-si efectele în termen de 20 zile de la data notificării Asigurătorului. | | | | | |